Bendrojo skyriaus 2014 metų veiklos ataskaita 

Kartu su pareigybių aprašymuose nurodytomis funkcijomis Bendrojo skyriaus darbuotojai 2014 m. atliko šiuos svarbesnius darbus:


1. Organizavo naujų Kultūros paveldo centro (toliau – KPC) Bendrojo skyriaus nuostatų ir specialistų pareigybių aprašymų, KPC Paveldosaugos bibliotekos nuostatų ir specialistų pareigybių aprašymų, Duomenų skyriaus nuostatų ir specialistų pareigybių aprašymų, Duomenų skyriaus Detaliųjų tyrimų poskyrio nuostatų ir specialistų pareigybių aprašymų, Direktoriaus pavaduotojo pareigybės aprašymo patvirtinimą ir supažindinimą. Parengė naują KPC 2014 m. antro pusmečio pareigybių sąrašą; 


2. Kartu su kitais padalinių vadovais parengė Dokumentų fotografavimo KPC Paveldosaugos bibliotekos dokumentų fondų skaitykloje tvarkos aprašą, Kultūros paveldo duomenų saugojimo KPC tvarkos aprašą, Naudojimosi KPC Paveldosaugos biblioteka tvarkos aprašą, Atsargų ir kuro naudojimo tvarkos aprašą, Darbuotojų saugos ir sveikatos bei kitos saugos instruktavimo tvarkos aprašo pakeitimą;


3. Parengė 2015 metų KPC dokumentacijos planą ir suderino su Lietuvos Valstybės Naujuoju archyvu. Parengė 2015 metų KPC Registrų sąrašą ir suderino su Lietuvos Valstybės Naujuoju archyvu. Suarchyvavo 2013 metų Specialiosios veiklos ir veiklos organizavimo bylas. Parengė 2013 metų nuolatinio ir ilgo saugojimo bylų apyrašus. Pildė dokumentų naikinimo aktą už 1991-2004 metus Lietuvos Valstybės Naujojo archyvo el. sistemoje;


4. Suderinus su kitais specialistais parengė darbuotojų pokalbių mobiliaisiais telefonais bei fiksuoto ryšio telefonais limitus, komisijų bei darbo grupių įvairiems KPC veiklos klausimams spręsti (urbanizuotų vietovių užstatymo tipų aprašui parengti, psichosocialinių rizikos veiksniams tirti, atsargoms ir kurui nurašyti, viešiesiems pirkimams vykdyti ir kt.) sudarymo įsakymus,  trumpalaikio materialiojo turto ir nematerialiojo ir ilgalaikio turto pripažinimo nereikalingu ar netinkamu (negalimu) naudoti įsakymą, kitus įsakymus;


5. Kartu su kitais padalinių vadovais parengė dokumentų projektus dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2014 m. pirmojo ir antrojo  pusmečių darbo krūvių;

6. Perskaičiavo ir suvedė visų KPC darbuotojų 2013 ir 2014 metų laikotarpio eitas kasmetines atostogas į apskaitos programą „Stekas“. Parengė darbuotojų kasmetinių atostogų grafiką, rengė įsakymų projektus dėl grafiko keitimo;

7. Parengė ir pateikė Viešųjų pirkimų tarnybai 2013 m. mažos vertės viešųjų pirkimų ataskaitą. Parengė KPC supaprastintų viešųjų pirkimų taisykles. Organizavo 262 supaprastintus mažos vertės viešuosius pirkimus. Sudarė 18 ilgalaikių sutarčių;
 
8. Dalyvavo 2 teismo procesuose: dėl priimtų sprendimų panaikinimo (dalyvavo kaip trečiasis asmuo, byla persikėlė į apeliacinę instanciją), dėl skolos grąžinimo (dalyvavo kaip ieškovai, byla laimėta);


9. Atliko smulkius, skubius KPC inventoriaus, kompiuterinių tinklų, elektros instaliacijos, santechnikos remonto darbus;


10. Atliko priežiūrą ir nesudėtingą tarnybinių automobilių remontą, vežė KPC specialistus į jų komandiruotės vietas;

11. Vykdė reikiamo inventoriaus ir medžiagų pirkimus, jų perdavimą darbuotojams. Dalyvavo nereikalingo, nenaudojamo turto nurašyme ir jį likvidavo.

